alexandrainst/scandi-wiki huggingface dataset:
Fyra Bugg & en Coca Cola (sang)

«Fyra Bugg & en Coca Cola», senere omdøpt til «Boogaloo», er en svensk calypso-inspirert popsang fra 1987 som fremføres av Lotta Engberg. Sangen er skrevet av Mikael Wendt og Christer Lundh, og den vant svenske Melodifestivalen i 1987. Den ble dermed Sveriges bidrag i Eurovision Song Contest 1987, der den endte som nummer 12 av 22 deltakere.

Om sangen 
Sangen var et av bidragene til svenske Melodifestivalen 1987. På forhånd hadde den svenske plateprodusenten Bert Karlsson foreslått at guttegruppen The Pinks skulle fremføre bidraget, men Sveriges Television motsatte seg dette siden guttene i gruppen var for unge. I stedet valgte kringkasteren Lotta Engberg til å fremføre den, og  «Fyra Bugg & en Coca Cola» vant finalen med ett poengs forsprang på Arja Saijonmaa og «Högt over havet». Sangen ble dermed Sveriges bidrag til Eurovision Song Contest i Brussel.

Dette var tredje gang Lotta Engbergs deltok i Eurovision Song Contest. Tidligere hadde hun blant annet vært en av koristene i 1984, da brødrene Herreys vant med «Diggi-loo diggi-ley». Det var imidlertid første gang hun deltok som soloartist. Med på scenen hadde hun Imre Daun, Klas Anderhell, Karin af Malmberg, Ralf Peeker og Åsa Wendt som korister, mens Curt-Eric Holmquist dirigerte. 

I den internasjonale finalen fikk sangen 12 poeng fra Israel, men endte til slutt opp med 50 poeng og en tolvteplass av 22 deltakere.

Sangen gikk direkte inn på førsteplass på Svensktoppen og lå der i perioden 19. april–24. mai 1987. Låten har siden blitt en av Lotta Engbergs aller mest kjente sanger.

Strid om tittelen 
Sangteksten handler om å se frem mot sommer og sol på årets mørkere dager. Sangen var kontroversiell, siden tittelen «Fyra Bugg & en Coca Cola» trakk frem spesifikke merkevarenavn. Dette kunne anses som reklame, noe som stred mot Sveriges Television og Eurovision Song Contests regler. Før den internasjonale finalen måtte sangen derfor endre tittelen til «Boogaloo», og førstelinjen i refrenget ble endret til «Boogaloo, dansa rock'n'rolla».

Et TV-klipp fra 1987 viste Carl Bildt som sang med i «Fyra Bugg & en Coca Cola» under et besøk i et musikkstudio, iført hodetelefoner. Bildt sang temmelig falskt, og klippet har siden vært brukt i en rekke komedieprogrammer på svensk fjernsyn.

Utgivelser 
«Fyra Bugg & en Coca Cola» ble utgitt på singelen Mariann MAS 2473 13. februar 1987, med «En helt ny dag» på B-siden.

Sangen har blitt covret flere ganger, blant annet av Timo Räisänen under Melodifestivalen 2010.

Norsk versjon 
Norske Terje Welle Busk har skrevet en norsk tekst med tittelen «4 Bugg og en Coca-Cola».

Jannicke. Utgitt på CD-platen Jannicke 4 (Busk BCD 176) i 1993.

Listeplasseringer 
Med Lotta Engberg:

Referanser 

Svenske sanger
Sveriges bidrag i Eurovision Song Contest
Sanger fra 1987
Vinnere av Melodifestivalen
Golconda-sultanatet

Golconda var et sultanat i Deccan på det indiske subkontinent. Riket ble grunnlagt i 1512 og var et av Deccan-sultanatene, som etterfulgte Bahmani-sultanatet. Det ble erobret av Mogulriket i 1687. Byen Golconda var hovedstad til 1589, da den ble flyttet til Hyderabad.

Referanser

Indias historie
Historiske stater og riker i Sør-Asia
Drive (film)

Drive er en amerikansk dramafilm fra 2011, regissert av Nicolas Winding Refn. Manuset er skrevet av Hossein Amini, basert på boken med samme navn av James Sallis.

Filmen handler om en stuntbilsjåfør i Hollywood, som jobber som fluktbilsjåfør på si. Hovedrollen spilles av Ryan Gosling, og andre roller spilles av Carey Mulligan, Bryan Cranston, Christina Hendricks, Ron Perlman, Oscar Isaac, og Albert Brooks.

Filmen ble nominert til en BAFTA for beste film.

Handling 
En ikke-navngitt sjåfør arbeider som blant annet mekaniker og sjåfør i Los Angeles, California. Jobbene hans administreres av Shannon som eier en butikk, som overtaler de jødiske gangsterne Bernie Rose og Nino om å kjøpe en bil som sjåføren kan kjøre og gjennomføre kriminelle oppdrag for dem. Sjåføreren møter også sin nye nabo, Irene, og hennes lille sønn, Benicio. Men forholdet deres blir avbrutt når Irenes ektemann, Standard Gabriel, blir løslatt fra fengsel. Etter innledende vanskeligheter blir Sjåføren og Standard etter hvert venner.

Standard skylder penger fra sin tid i fengsel, og blir angrepet av en albansk gangster, Cook, som krever at han i løpet av veldig kort tid må betale hele gjelden. Sjåføren går med på å rane en pantelåner sammen med Cooks medskyldige, Blanche. Butikk-eieren skyter Standard. Sjåføren og Blanche blir deretter forfulgt av en annen bil. De gjemmer seg på et motell, hvor sjåføren får vite at pantelån-eieren påstår at Standard var den eneste gjerningsmannen og at ingen penger skal ha blitt stjålet. Men Blanche innrømmer at vesken de stjal faktisk inneholdt en million dollar.

Rolleliste 
 Ryan Gosling som "The Driver"
 Carey Mulligan som Irene
 Bryan Cranston som Shannon
 Albert Brooks som Bernie Rose
 Oscar Isaac som Standard Gabriel
 Christina Hendricks som Blanche
 Ron Perlman som Nino
 Kaden Leos som Benicio
 James Biberi som Cook

Eksterne lenker 
 
 

Filmer fra 2011
Actionfilmer fra USA
Dramafilmer fra USA
Amandaprisen 2012
Amanda for beste utenlandske kinofilm
Robertprisen for årets engelskspråklige film
Archaeonympha

Archaeonympha er en artsrik slekt av dagsommerfugler som tilhører familien Riodinidae.

Utseende 
Ganske små (vingespenn ca. 20 millimeter) sommerfugler med brede vinger og litt tilspissede forvinger. Hannens overside er skinnende blå med svarte spisser på forvingene, hunnen er gråaktig med et svakere, blågrønt skjær, også med svarte vingespisser. Undersiden er lyst gråbrun til gulbrun med vage, små, mørkere flekker.

Utbredelse 
Slekten er utbredt i Mellom- og Sør-Amerika.

Systematisk inndeling 
Artene ble tidligere plassert i slekten Theope.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Nymphidiini 
 Slekten Archaeonympha Hall, 1998
 Archaeonympha drepana (Bates, 1868) – Fransk Guyana, Brasil og Peru
 Archaeonympha smalli Hall & Harvey, 1998 – Panama 
 Archaeonympha urichi (Vane-Wright, 1994) – Fransk Guyana og Trinidad og Tobago

Kilder 
 Brower, A.V.Z. (2011) Archaeonympha på Tree of life 
 Markku Savela's Lepidoptera and some other life forms: Sjekkliste over artene. Hentet 7.2. 2012

Eksterne lenker 
 
 Bilder av Archaeonympha smalli
 Butterflies of America – Archaeonympha urichi 

Riodinidae
Sommerfugler formelt beskrevet i 1998
Calicosama

Calicosama er en artsrik slekt av dagsommerfugler som tilhører familien Riodinidae.

Utseende 
Middelsstore (vingespenn ca. 40 millimeter) sommerfugler. Oversiden av forvingen er brunlig med grålig-grønne tegninger, en stor, mer eller mindre trekantet, hvit flekk ved forkanten og bredt hvit bakkant. Bakvingen er helt snøhvit.

Utbredelse 
Slekten er utbredt i Mellom- og Sør-Amerika.

Systematisk inndeling 
Artene ble tidligere plassert i slekten Calociasma, men blir i dag ikke regnet som nært beslektet med denne.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Nymphidiini 
 Slekten Calicosama Hall & Harvey, 2001
 Calicosama lilina (Butler, 1870) – Mexico, Panama, Trinidad og Tobago, Venezuela og Peru.
 Calicosama robbinsi Hall & Harvey, 2001 – Panama

Kilder 
 Brower, A.V.Z. (2011) Calicosama på Tree of life 
 Markku Savela's Lepidoptera and some other life forms: Sjekkliste over artene. Hentet 7.2. 2012

Eksterne lenker 
 
 Butterflies of America – Calicosama lilina 

Riodinidae
Sommerfugler formelt beskrevet i 2001
Behemothia godmanii

Behemothia godmanii er en dagsommerfugl som tilhører familien Riodinidae.

Utseende 
Arten er svært stor til Riodinidae å være (vingespenn 60-70 millimeter) – derav det latinske slektsnavnet som kommer fra behemot, et stort dyr omtalt i Det gamle testamentet (Jobs bok), i de norske oversettelsene vanligvis oversatt som "flodhesten".
Forvingen har en krum spiss.
Oversiden er for det meste brunlig, hos hannen med blågrønt metalliske skjell særlig på bakvingen. En smal, hvit, krun tverrlinje på forvingen, spissen utenfor denne er noe mørkere enn resten. Undersiden er lysbrun med et brunsvart felt i midten av forvingen, utenfor dette en buet, hvit tverrstripe.

Levevis 
Arten lever mest i forholdsvis tørre, løvfellende skoger 100-700 meter over havet. Ingenting er kjent om biologien til larvene, men i og med at den tilhører gruppen Theopeina er det sannsynlig at disse lever sammen med maur.

Utbredelse 
Arten er kjent fra Mexico og Costa Rica.

Systematisk inndeling 
Arten ble inntil 2000 regnet til slekten Pandemos.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Nymphidiini 
 Behemothia godmanii (Dewitz, 1877)

Kilder 
 Brower, A.V.Z. (2011) Behemothia på Tree of life 
 Markku Savela's Lepidoptera and some other life forms: Sjekkliste over artene. Hentet 6.2. 2012

Eksterne lenker 
 
 Butterflies of America – Behemothia godmanii 

Riodinidae
Sommerfugler formelt beskrevet i 1877
Pritzwalk

Pritzwalk er en by i Landkreis Prignitz i delstaten Brandenburg i Tyskland. Byen hadde 12 598 innbyggere i 2011.

Referanser

Eksterne lenker 
 

Byer i Brandenburg
Urban exploration

Urban utforskning (engelsk: urban exploration; ofte forkortet urbex eller UE) er utforskning og fotografering av menneskeskapte ting som er blitt forlatt. Urban exploration blir også referert til som infiltrasjon, dog mener mange at infiltrasjon er å snike seg inn på områder eller bygg som ikke er forlatte og det fortsatt pågår aktivitet. Hovedformålet bak UE er å ta bilder og dokumentere steder vanlige mennesker sjeldent får se eller oppleve, disse bildene blir ofte delt på blogger eller nettforum. Grunnregelen i UE er: "Take Only Photographs, Leave Nothing but Footprints", på denne måten kan andre fotografer oppleve stedet på samme måte som en selv har gjort.

Mål for utforskning

Populære UE mål er som oftest forlatte bygninger, spesielt sykehus, asyl eller liknende steder med en spennende historie. I Norge er nedlagte Lier sykehus et populært mål.Andre populære mål er kloakkanlegg, katakomber, bunkere, Undergrunnsbane og liknende.

Farer og lovlighet

Ved å bevege seg på falleferdige forlatte områder kan en sette seg selv i fare. En kan gå gjennom gulvet, få fallende objekter på seg osv. Likende farer er knyttet til andre steder som kloakkanlegg da en kan bli utsatt for gasser. UE er lovlig så lenge du ikke bryter deg inn på stedet du vil fotografere. Generelt ligger UE i en juridisk gråsone, så folk har blitt anmeldt for innbrudd.

Se også 
Teaser for UE-filmen Oslo Underground Besøkt 8. februar 2012
Norges første Urban exploration forum  Besøkt 8. februar 2012 (nå flyttet til urbex.no)
Norges første portal for Urban Explorers i Norge og Internasjonalt Besøkt 8. august 2013
 En norsk blogger som driver med urban utforskning .

Referanser 

Hobbyer
Bygeografi
Engelske ord og uttrykk
Argyrogrammana

Argyrogrammana er en slekt av dagsommerfugler som tilhører familien Riodinidae.

Utseende 
Små (vingespenn 20-27 millimeter) med avrundede vinger. Oversiden hos hannene er enten gul eller oransje med mørkere flekker, eller blågrønt metallisk skinnende. Hunnene kan være kontrastrikt farget med hvite og brune tverrstriper, dette er også den vanligste fargen på undersiden for begge kjønn.

Levevis 
Disse sommerfuglene finnes gjerne i regnskog. Larvene lever på busker og trær i familien Clusiaceae.

Utbredelse 
Slekten er utbredt i Mellom- og Sør-Amerika, fra Mexico i nord til det sørlige Brasil i sør.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 Slekten Argyrogrammana Embrik Strand, 1932
 Argyrogrammana alstonii (Smart, 1979)
 Argyrogrammana amalfreda (Staudinger, 1887)
 Argyrogrammana aparamilla Hall, J & Willmott, 1995
 Argyrogrammana barine (Staudinger, 1887)
 Argyrogrammana bonita Hall, J & Willmott, 1995
 Argyrogrammana caelestina Hall, J & Willmott, 1995
 Argyrogrammana caesarion Lathy, 1958
 Argyrogrammana celata Hall, J & Willmott, 1995
 Argyrogrammana chicomendesi Gallard, 1995
 Argyrogrammana crocea (Godman & Salvin, 1878)
 Argyrogrammana danieli Jauffret, P & Martins, 2006
 Argyrogrammana denisi Gallard, 1995
 Argyrogrammana glaucopis (Bates, H, 1868)
 Argyrogrammana johannismarci Brévignon, 1995
 Argyrogrammana leptographia (Stichel, 1911)
 Argyrogrammana natalita Hall, J & Willmott, 1995
 Argyrogrammana nurtia (Stichel, 1911)
 Argyrogrammana occidentalis (Godman & Salvin, 1886)
 Argyrogrammana pacsa Hall, J & Willmott, 1998
 Argyrogrammana pastaza Hall, J & Willmott, 1996
 Argyrogrammana physis (Stichel, 1911)
 Argyrogrammana placibilis (Stichel, 1910)
 Argyrogrammana praestigiosa (Stichel, 1929)
 Argyrogrammana pulchra (Talbot, 1929)
 Argyrogrammana rameli (Stichel, 1930)
 Argyrogrammana saphirina (Staudinger, 1887)
 Argyrogrammana sebastiani Brévignon, 1995
 Argyrogrammana sonazul Jauffret, P & Martins, 2006
 Argyrogrammana sticheli (Talbot, 1929)
 Argyrogrammana stilbe (Godart, 1824)
 Argyrogrammana sublimis Brévignon & Gallard, 1995
 Argyrogrammana subota (Hewitson, 1877)
 Argyrogrammana talboti Brévignon & Gallard, 1998
 Argyrogrammana trochilia (Westwood, 1851)
 Argyrogrammana venilia (Bates, H, 1868)

Kilder 
 Brower, A.V.Z. (2011) Argyrogrammana på Tree of life 
 Markku Savela's Lepidoptera and some other life forms: Sjekkliste over artene. Hentet 7.2. 2012
 Butterflies of Amazonia – Argyrogrammana sticheli

Eksterne lenker 
 
 Butterflies of America – Argyrogrammana stilbe 

Riodinidae
Sommerfugler formelt beskrevet i 1932
Dyr formelt beskrevet av Embrik Strand
Calydna

Calydna er en slekt av dagsommerfugler som tilhører familien Riodinidae.

Utseende 
Forholdsvis små (vingespenn 24-36 millimeter), kraftige, mørke sommerfugler. Oversiden er svartbrun eller svart, enten med noen få store eller tallrike små, hvite flekker. Bakkanten av bakvingen er ofte blågrønt metallisk skinnende. Undersiden er brunspraglete.

Levevis 
Larvene lever på busker og trær i familien Olacaceae.

Utbredelse 
Slekten er utbredt i Mellom- og Sør-Amerika, fra Mexico i nord til det sørlige Brasil i sør, med de fleste artene i det nordlige Sør-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 Slekten Calydna Doubleday, 1847
 Calydna cabira Hewitson, 1854
 Calydna caieta Hewitson, 1854
 Calydna calamisa Hewitson, 1854
 Calydna candace Hewitson, 1859
 Calydna carneia Hewitson, 1859
 Calydna catana Hewitson, 1859
 Calydna cea Hewitson, 1859
 Calydna charila Hewitson, 1854
 Calydna fissilisima Hall, J, 2002
 Calydna hiria (Godart, 1824)
 Calydna jeannea Hall, J, 2002
 Calydna lusca (Geyer, 1835)
 Calydna micra Bates, H, 1868
 Calydna nicolayi Hall, J, 2002
 Calydna pichita Hall, J & Lamas, 2004
 Calydna stolata Brévignon, 1998
 Calydna sturnula (Geyer, 1837)
 Calydna thersander (Stoll, 1780)
 Calydna venusta Godman & Salvin, 1886

Kilder 
 Brower, A.V.Z. (2011) Calydna på Tree of life 
 Hall, J.P.W., D.J. Harvey & D.H. Janzen (2004) Life history of Calydna sturnula with a review of larvae and pupae balloon setae in the Riodinidae (Lepidoptera). Annals of the Entomological Society of America 97: 310-321. 
 Markku Savela's Lepidoptera and some other life forms: Sjekkliste over artene. Hentet 7.2. 2012

Eksterne lenker 
 
 Butterflies of America – Calydna sturnula 

Riodinidae
Dyr formelt beskrevet i 1847
Dyr formelt beskrevet av Henry Doubleday
Merete Kemi Wear

Merete Kemi Wear (født 30. oktober 1976 i Oslo) er en norsk tidligere fotballspiller. 

I ungdomsårene spilte hun i Fenstad Sportsklubb, Hvam IL, Palisades High School. og Gjerdrum IL Hun spilte i toppserien fra 1995–2002. Kemi Wear spilte seg inn på Setskog/Høland førstelag i 1998, senere ble dette Team Strømmen. Kemi Wear spilte de første årene som spiss og midtbane, men avsluttet med å spille mye høyre eller venstre back. Etter 2001-sesongen, der Wear scoret 5-3-målet mot Røa i kvartfinalen i cupen, byttet hun til nettopp Røa. I sin periode i Røa var Wear nesten alltid fast spiller, men la opp i starten av 2003-sesongen.

I februar 2009 grunnla Kemi Wear foreningen Barnas Prosjekt i Norge, som støtter barn og unge i byen Pipa, Tibau do Sul i staten Rio Grande do Norte nordøst i Brasil. I desember 2010 grunnla hun organisasjonen Projeto Das Criancas i Pipa, Tibau do Sul, Brasil, som er et aktivitetssenter for barn og unge i byen Pipa.

Referanser

Eksterne lenker 
  Barnas Prosjekt

Fotballspillere for Røa IL
Personer fra Nes kommune i Akershus
Fødsler i 1976
Al Bishop

Albert Benjamin Bishop (født 1926, død 1997) var en amerikansk-norsk sanger, først populær i Norge fra 1950-tallet med gruppen Deep River Boys, blant annet med jazzversjoner av kjente norske sanger. Som del av Deep River Boys opptrådte han på NRK TVs åpningsshow. De sang «Voi Voi» sammen med Nora Brockstedt.

Bishop var tilknyttet den norske gruppen The Bumble Bees en tid fra 1967. Han bodde på Gjelleråsen i Nittedal i 1966 og 1967 og flyttet til Helgeland i 1968. Han hadde flere soloutgivelser, på plateselskapene Troll, HMV, NorDisc og Polydor.

Han er gravlagt på Brønnøy kirkegård.

Referanser

Eksterne lenker 

 
  

Sangere fra USA
Fødsler i 1925
Dødsfall i 1997
Haraldrud energigjenvinningsanlegg

Haraldrud energigjenvinningsanlegg beliggende i Haraldrudveien 18, ble tatt i bruk i 1967 og var Norges første store avfallsforbrenningsanlegg. Anlegget ble ombygget i periodene 1983–86 og 1988–90, og fikk nytt, avansert renseanlegg i 2002. 

Ved anlegget behandles i hovedsak kildesortert husholdningsavfall samt noe næringsavfall – totalt ca. 100 000 tonn i året. Anlegget produserer årlig 250 GWh energi i form av varmt vann som distribueres til fjernvarmenett i Groruddalen og Oslo sentrum. Det produseres ikke elektrisitet ved anlegget. Haraldrudanlegget har verdens største optiske sorteringsanlegg som var ferdig bygget i 2009. 

Bunnaske leveres til Nes kommune for sortering og gjenvinning av metallfraksjon og etterbehandling, mens flyveaske og vannrenseslam gjenvinnes ved egen avdeling på Haraldrud.

Se også 
 Haraldrud gjenbruksstasjon
 Klemetsrud energigjenvinningsanlegg

Eksterne lenker 
 Energigjenvinningsetatens sider om anlegget 

Avfallsforbrenningsanlegg
Bydel Bjerke
Etableringer i 1967
Fjernvarmeanlegg
Fylkesidrettsplassen (Elverum)

Fylkesidrettsplassen (også kalt Fylken) er en skøytearena og en idrettsplass i Elverum. Banen har vært Elverum Idrettslags hjemmebane siden åpningen i 1924.

Arrangementer på banen (utvalg) 
 Allround-NM 1973 for junior herrer. (Arrangør var Lisleby Fotballklubb)
 Sprint-NM 1975 senior, herrer og damer. (Arrangør var Elverum IL)
 Skøytelandskamp for herrer: Norge – Sovjetunionen i sprint og allround. 17.–18. januar 1976.
 Allround-NM 1977 for damer, senior og junior. (Arrangør var Elverum IL)
 Allround-NM 1978 for junior herrer. (Arrangør var Elverum IL)
 Junior-VM på skøyter 1981
 Enkeltdistanse-NM 1989 for junior, herrer og damer. (Arrangør var Stange Sportsklubb/Elverum IL)

Eksterne lenker 
 
 

Skøytearenaer i Norge
Idrettsanlegg i Innlandet
Elverum Idrettslag
Artikler i skøytesportprosjektet
Byggverk i Elverum
Per Eystein Lønning

Per Eystein Lønning (født 15. september 1953) er en norsk kreftforsker, ekspert på brystkreft.

Etter cand.med. 1979 og dr.med. 1989 ble han i 1992 professor i indremedisin ved Avdeling for onkologi ved Medisinsk Institutt, Universitetet i Bergen, 
i tillegg til hans virke ved  Haukeland Sykehus.
I 2001 startet han firmaet Cytovation.
Han leder prosjektet der Stian Knappskog fant en ny genvariant som beskytter mot kreft i eggstokk og bryst.

Han er sønn av biskop Per Lønning og bror til matematikeren Jan Tore Lønning.

Verv og utmerkelser 
 Kong Olav Vs Kreftforskningspris 1999
 Årets forsker i Helst Vest, 2004
 Det Norske Videnskaps-Akademi innvalgt 2010

Referanser 

Norske leger
Norske kreftforskere
Norske medisinprofessorer
Professorer ved Universitetet i Bergen
Medlemmer av Det Norske Videnskaps-Akademi
Personer fra Bergen kommune
Pachythone

Pachythone er en slekt av dagsommerfugler som tilhører familien Riodinidae.

Utseende 
Små (vingespenn 22-30 millimeter), oransje eller brunlige sommerfugler. Oversiden kan være oransje med scarte flekker eller tverrbånd, eller brun med et gulaktig tverrbånd.

Utbredelse 
Slekten er utbredt fra Nicaragua i nord til det sørlige Brasil i sør.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 Slekten Pachythone Bates, 1868
 Pachythone analuciae Hall, J, Furtado & DeVries, 1999
 Pachythone conspersa Stichel, 1926
 Pachythone distigma Bates, H, 1868
 Pachythone erebia Bates, H, 1868
 Pachythone gigas Godman & Salvin, 1878
 Pachythone lateritia Bates, H, 1868
 Pachythone mimula Bates, H, 1868
 Pachythone palades Hewitson, 1873
 Pachythone pasicles Hewitson, 1873
 Pachythone philonis Hewitson, 1873
 Pachythone robusta Lathy, 1932
 Pachythone rubigo (Bates, H, 1868)
 Pachythone sumare Callaghan, 1999
 Pachythone thaumaria Stichel, 1911
 Pachythone xanthe Bates, H, 1868

Kilder 
 Brower, A.V.Z. (2011) Pachythone på Tree of life 
 Markku Savela's Lepidoptera and some other life forms: Sjekkliste over artene. Hentet 7.2. 2012

Eksterne lenker 
 
 Butterflies of America – Pachythone gigas 

Riodinidae
Sommerfugler formelt beskrevet i 1868
Dyr formelt beskrevet av George Latimer Bates